# Η Τροία σήμερα

Στην εποχή μας, η Τροία είναι ένας σημαντικός αρχαιολογικός χώρος στην Τουρκία, κοντά στην είσοδο των Δαρδανελίων. Οι ανασκαφές που ξεκίνησε το 1870 ο Ερρίκος Σλήμαν έφεραν στο φως σημαντικά αρχαιολογικά ευρήματα. Στη συνέχεια, άλλες ανασκαφές αποκάλυψαν πόλεις κτισμένες η μία πάνω στην άλλη. Μία από αυτές, η Τροία VIIa (η έβδομη στη σειρά), συχνά ταυτίζεται με την ομηρική Τροία. Η περιοχή της Τροίας έχει ανακηρυχθεί Μνημείο Παγκόσμιας Κληρονομιάς της Ουνέσκο και την επισκέπτονται τουρίστες και αρχαιολόγοι από όλο τον κόσμο. Οι έρευνες συνεχίζονται, προσφέροντας νέες γνώσεις για την ιστορία και τον πολιτισμό της αρχαίας αυτής πόλης.